Krishtianu Ronaldu “Yuventus”ning EChLda g`olib chiqa olishiga ishonch bildirdi

“Real Madrid” jamoasi etakchisi Krishtianu Ronaldu Italiyaning “Yuventus” klubi haqidagi savollarga javob berarkan, turinliklar Chempionlar ligasida g`olib chiqishi mumkinligini aytdi.
“Morata haqida qanday fikrdaman? U “Yuventus”da mavsumni ajoyib o`tkazdi va Italiyada ko`p narsalar o`rganib, kuchli futbolchi sifatida qaytib keldi. Alvaro o`z mahoratini kuchli raqobat ostida shakllantira oldi.
“Yuventus” EChLda g`olib bo`lishi mumkinmi? Albatta mumkin. Turinliklar juda kuchli jamoa va ajoyib murabbiy qo`l ostida harakat qilmoqda. Shunday ekan, nimaga “Yuventus” g`olib bo`lmasligi kerak?” – deydi 31 yoshli futbolchi.